6.

CERINȚE SPECIALE DE MONTARE 6.1. Farurile de fază lungă 6.1.1. Număr: unul sau două. 6.1.2. Desen de dispunere: fără specificații individuale. 6.1.3. Localizarea 6.1.3.1. Pe lățime: — un far de fază lungă independent poate fi montat deasupra sau sub sau lateral față de altă lampă față; dacă aceste lămpi sunt una deasupra celeilalte, centrul de referință al farului de fază lungă trebuie să fie plasat în planul median longitudinal al vehiculului; dacă aceste lămpi sunt una lângă alta, centrele de referință trebuie să fie simetrice în raport cu planul longitudinal median al vehiculului; — un far de fază lungă încorporat reciproc cu altă lampă față trebuie montat astfel încât centrul de referință să fie în planul longitudinal median al vehiculului; totuși, când vehiculul este dotat, de asemenea, cu un far independent de fază scurtă de-a lungul farului de fază lungă, centrele de referință trebuie să fie simetrice în raport cu planul longitudinal median al vehiculului; — două faruri de fază lungă dintre care fie unul, fie ambele sunt reciproc încorporate cu altă lampă față trebuie montate astfel încât centrele de referință să fie simetrice în raport cu planul longitudinal median al vehiculului. 6.1.3.2. Pe lungime: în fața vehiculului. Această cerință este considerată îndeplinită dacă lumina emisă nu deranjează conducătorul nici direct, nici indirect prin intermediul oglinzilor retrovizoare și/sau suprafețelor reflectoare ale vehiculului. 6.1.3.3. În oricare caz, distanța dintre marginea suprafeței luminoase a oricărui far de fază lungă independent și marginea suprafeței luminoase a farului de fază scurtă nu trebuie să depășească 200 mm. 6.1.3.4. În cazul a două faruri de fază lungă, distanța de separare a suprafețelor luminoase nu trebuie să depășească 200 mm. 6.1.4. Vizibilitatea geometrică Chiar și în zonele care nu par iluminate în direcția de observare considerată, suprafața luminoasă trebuie să fie vizibilă în interiorul unei zone divergente limitate de generatoarele tangente la întreg conturul suprafeței luminoase și formând un unghi de cel puțin 5° cu axa de referință a farului. Conturul proiecției suprafeței luminoase pe un plan transversal care este tangent părții frontale a dispersorului farului de fază lungă este considerat ca fiind originea unghiurilor de vizibilitate geometrică. 6.1.5. Aliniere : înainte Se poate roti cu unghiul de virare. 6.1.6. Pot fi grupate împreună cu farul de fază scurtă și celelalte lămpi de poziție față. 6.1.7. Nu pot fi combinate cu nici o altă lampă. 6.1.8. Pot fi încorporate reciproc: 6.1.8.1. cu farul de fază scurtă; 6.1.8.2. cu lampa de poziție față; 6.1.8.3. cu lampa de ceață față. 6.1.9. Legăturile electrice Farurile de fază lungă trebuie să lumineze simultan. Toate farurile de fază lungă trebuie să lumineze când sunt comutate de la faza scurtă la faza lungă. Toate farurile de fază lungă trebuie să fie stinse simultan când sunt comutate de pe faza lungă pe faza scurtă. Farurile de fază scurtă pot rămâne aprinse în același timp cu farurile de fază lungă. 6.1.10. Indicator de comandă : obligatoriu. Lumină albastră de atenționare fără intermitență. 6.1.11. Alte cerințe: intensitatea maximă a farurilor de fază lungă care pot fi aprinse în același timp nu trebuie să depășească 225 000 cd (valoare omologată de tip pe componente). 6.2. Farurile de fază scurtă 6.2.1. Număr: unul sau două. 6.2.2. Desen de dispunere: fără specificații individuale. 6.2.3. Poziționarea 6.2.3.1. Pe lățime: — un far de fază scurtă independent poate fi montat deasupra sau sub sau lateral față de altă lampă față; dacă aceste lămpi sunt una deasupra celeilalte, centrul de referință al farului de fază scurtă trebuie să fie plasat în planul median longitudinal al vehiculului; dacă aceste lămpi sunt una lângă alta, centrele de referință trebuie să fie simetrice în raport cu planul longitudinal median al vehiculului; — un far de fază scurtă încorporat reciproc cu altă lampă față trebuie montat astfel încât centrul de referință să fie în planul longitudinal median al vehiculului. Totuși, când vehiculul este dotat și cu un far independent de fază lungă de-a lungul farului de fază scurtă, centrele de referință trebuie să fie simetrice în raport cu planul longitudinal median al vehiculului; — două faruri de fază scurtă dintre care fie unul, fie ambele sunt reciproc încorporate cu altă lampă față trebuie montate astfel încât centrele de referință să fie simetrice în raport cu planul longitudinal median al vehiculului. 6.2.3.2. Pe înălțime: minimum 500 mm și maximum 1 200 mm de la sol. 6.2.3.3. Pe lungime: în fața vehiculului. Această cerință se consideră a fi îndeplinită dacă lumina emisă nu deranjează conducătorul, nici direct, nici indirect prin intermediul oglinzilor retrovizoare și/sau al altor suprafețe reflectoare ale vehiculului. 6.2.3.4. În cazul a două faruri de fază scurtă, distanța de separare a suprafețelor luminoase nu trebuie să depășească 200 mm. 6.2.4. Vizibilitatea geometrică determinată de unghiurile α și β menționate la punctul A 10 din anexa I: α = 15° în sus și 10° în jos; β = 45° spre stânga și spre dreapta dacă există doar un far de fază scurtă; 45° spre exterior și 10° spre interior dacă există două faruri de fază scurtă. Prezența panourilor sau a altor elemente de echipament lângă far nu trebuie să conducă la efecte secundare care să deranjeze pe ceilalți participanți la trafic. 6.2.5. Aliniere : spre înainte Se poate deplasa liniar cu unghiul de virare. Înclinarea verticală a farului de fază scurtă trebuie să rămână între -0,5 și -2,5 %, exceptând cazurile când este prezent un dispozitiv exterior de ajustare. 6.2.6. Pot fi grupate împreună cu farul de fază lungă și celelalte lămpi față. 6.2.7. Nu pot fi combinate cu nici o altă lampă. 6.2.8. Pot fi reciproc încorporate cu farul de fază lungă și alte lămpi față. 6.2.9. Legăturile electrice Comutatorul de schimbare pe faza scurtă trebuie să stingă simultan toate farurile de fază lungă, în timp ce faza scurtă poate rămâne aprinsă simultan cu faza lungă. 6.2.10. Indicator de comandă: opțional. Lampă indicatoare verde, fără intermitență. 6.2.11. Alte cerințe: nu există. 6.3. Lămpile indicatoare de direcție 6.3.1. Număr: două pe fiecare parte. 6.3.2. Desen de dispunere: două lămpi indicatoare față și două spate. 6.3.3. Poziționarea 6.3.3.1. Pe lățime: 6.3.3.1.1. următoarele se aplică simultan lămpilor semnalizatoare de direcție față: 6.3.3.1.1.1. trebuie să fie o distanță de minimum 240 mm între suprafețele luminoase; 6.3.3.1.1.2. trebuie să fie situate în afara planelor longitudinale verticale care sunt tangente marginilor exterioare ale suprafețelor luminoase ale farului (farurilor); 6.3.3.1.1.3. trebuie să fie o distanță minimă dintre suprafețele luminoase ale celor mai apropiate lămpi indicatoare și farurile de fază scurtă cele mai apropiate de: — 75 mm în cazul unei intensități minime a lămpilor indicatoare de 90 cd; — 40 mm în cazul unei intensități minime a lămpilor indicatoare de 175 cd; — 20 mm în cazul unei intensități minime a lămpilor indicatoare de 250 cd; — ≤ 20 mm în cazul unei intensități minime a lămpilor indicatoare de 400 cd. 6.3.3.1.2. Distanța dintre marginile interioare ale suprafețelor luminoase ale lămpilor indicatoare din spate trebuie să fie de cel puțin 180 mm, sub incidența conformității cu dispozițiile secțiunii A 10 din anexa I, chiar când plăcuța de înmatriculare este montată. 6.3.3.2. Pe înălțime: minimum 350 mm, maximum 1 200 mm de la sol. 6.3.3.3. Pe lungime: distanța către înainte între planul transversal corespunzător extremității longitudinale celei mai din spate a vehiculului și centrul de referință al lămpilor indicatoare din spate nu trebuie să depășească 300 mm. 6.3.4. Vizibilitatea geometrică Unghiurile orizontale: vezi apendicele 2. Unghiurile verticale: 15° deasupra și sub orizontală. Totuși, unghiul vertical de sub orizontală poate fi redus la 5° dacă lămpile sunt la mai puțin de 750 mm de sol. 6.3.5. Aliniere Lămpile indicatoare de direcție se pot deplasa liniar cu unghiul de virare. 6.3.6. Pot fi grupate cu una sau mai multe lămpi. 6.3.7. Nu pot fi combinate cu nici o altă lampă. 6.3.8. Nu pot fi reciproc încorporate cu nici o altă lampă. 6.3.9. Legăturile electrice: Lămpile indicatoare de direcție trebuie aprinse independent de alte lămpi. Toate indicatoarele de direcție de pe o parte a vehiculului trebuie să fie aprinse sau stinse prin intermediul unui singur comutator. 6.3.10. Indicator de comandă : opțional. Poate fi optic, sonor sau ambele. Dacă este optic, trebuie să fie o lumină verde intermitentă și vizibilă în toate condițiile normale de operare. Poate să fie stinsă sau să rămână aprinsă fără să lumineze intermitent sau să prezinte o schimbare majoră de frecvență în cazul nefuncționării oricărei lămpi de direcție. Dacă indicatorul este sonor, trebuie să fie audibil în mod clar și să îndeplinească aceleași condiții ca și cel optic. 6.3.11. Alte cerințe Caracteristicile menționate mai jos trebuie să fie măsurate cu generatorul electric furnizând curent numai acelor circuite care sunt esențiale motorului și dispozitivelor luminoase. 6.3.11.1. Acționarea comutatorului dispozitivelor de semnalizare luminoasă trebuie urmată de luminarea lămpii în maximum o secundă și prima stingere a lămpii în maximum o secundă și jumătate. 6.3.11.2. În cazul tuturor vehiculelor, lămpile indicatoare de direcție care sunt alimentate în curent continuu: 6.3.11.2.1. luminile trebuie să lumineze intermitent cu o frecvență de 90 ± 30 de perioade pe minut; 6.3.11.2.2. lămpile indicatoare de direcție de pe aceeași parte a vehiculului trebuie să lumineze intermitent, sincronizat și cu aceeași frecvență. 6.3.11.3. Când un vehicul este dotat cu lămpi indicatoare de direcție care sunt alimentate cu curent alternativ, când turația motorului este între 50 și 100 % din turația corespunzătoare vitezei maxime a vehiculului: 6.3.11.3.1. luminile trebuie să lumineze intermitent cu o frecvență de 90 ± 30 de perioade pe minut; 6.3.11.3.2. lămpile indicatoare de direcție de pe aceeași parte a vehiculului pot să lumineze intermitent simultan sau alternativ. În interiorul zonelor definite în apendicele 1, lămpile din față nu trebuie să fie vizibile din spate, nici lămpile din spate în față. 6.3.11.4. În cazul unui vehicul dotat cu lămpi indicatoare de direcție care sunt alimentate cu curent alternativ, când turația motorului vehiculului este între turația de mers în gol specificată de fabricant și 50 % din turația corespunzătoare vitezei maxime a vehiculului: 6.3.11.4.1. frecvența de luminare intermitentă trebuie să fie între 90 + 30 și 90 – 45 de perioade pe minut; 6.3.11.4.2. lămpile indicatoare de direcție de pe aceeași parte a vehiculului pot lumina intermitent fie simultan, fie alternativ. În interiorul zonelor definite în apendicele 1, lămpile din față nu trebuie să fie vizibile din spate, nici lămpile din spate în față. 6.3.11.5. În eventualitatea unei defecțiuni a unei lămpi indicatoare de direcție, alta decât scurtcircuitul, cealaltă trebuie să continue să lumineze intermitent sau să rămână aprinsă, dar frecvența în acest caz poate fi diferită față de cea specificată. 6.4. Lămpile de stop 6.4.1. Număr: una sau două. 6.4.2. Desen de dispunere: fără specificații individuale. 6.4.3. Poziționarea 6.4.3.1. Pe lățime: dacă există doar o lampă de stop, centrul de referință trebuie să fie în interiorul planului longitudinal median al vehiculului sau, dacă există două lămpi, acestea trebuie să fie simetrice planului longitudinal median al vehiculului. 6.4.3.2. Pe înălțime: minimum 250 mm și maximum 1 500 mm de la sol. 6.4.3.3. Pe lungime: în spatele vehiculului. 6.4.4. Vizibilitatea geometrică Unghiul orizontal: 45° la stânga și la dreapta. Unghiul vertical: 15° deasupra și sub orizontală. Totuși, unghiul vertical de sub orizontală poate fi redus la 5° dacă lampa este la mai puțin de 750 mm de sol. 6.4.5. Aliniere: spre spatele vehiculului. 6.4.6. Pot fi grupate cu una sau mai multe lămpi din spate. 6.4.7. Nu pot fi combinate cu altă lampă. 6.4.8. Pot fi încorporate reciproc cu lampa de poziție spate. 6.4.9. Legătura electrică operațională: trebuie să lumineze când cel puțin una dintre frânele de serviciu a fost acționată. 6.4.10. Indicator de comandă: interzis. 6.5. Lămpile de poziție față 6.5.1. Număr: una sau două. 6.5.2. Desen de dispunere: fără specificații individuale. 6.5.3. Poziționarea 6.5.3.1. Pe lățime: — o lampă de poziție față individuală poate fi montată deasupra sau sub sau pe laterala unei alte lămpi frontale; dacă aceste lămpi sunt una deasupra celeilalte, centrul de referință al lămpii de poziție față trebuie localizat în planul longitudinal median al vehiculului; dacă lămpile sunt una lângă cealaltă, centrele de referință trebuie să fie simetrice în raport cu planul longitudinal median al vehiculului; — o lampă de poziție față care este reciproc încorporată cu altă lampă față trebuie montată astfel încât centrul de referință să fie situat în planul longitudinal median al vehiculului; — două lămpi de poziție față, dintre care una sau ambele este/sunt încorporată(e) reciproc cu altă lampă față, trebuie montate astfel încât centrele de referință să fie simetrice în raport cu planul longitudinal median al vehiculului. 6.5.3.2. Pe înălțime: minimum 350 mm și maximum 1 200 mm de la sol. 6.5.3.3. Pe lungime: în fața vehiculului. 6.5.4. Vizibilitatea geometrică Unghiul orizontal: 80° la stânga și la dreapta dacă este o singură lampă de poziție; 80° spre exterior și 45° spre interior dacă sunt două lămpi de poziție. Unghiul vertical: 15° deasupra și sub orizontală. Totuși, unghiul vertical sub orizontală poate fi redus la 5° dacă lampa este la mai puțin de 750 mm de sol. 6.5.5. Aliniere : spre înainte. Se pot deplasa cu unghiul de virare. 6.5.6. Pot fi grupate cu orice altă lampă față. 6.5.7. Pot fi reciproc încorporate cu orice altă lampă față. 6.5.8. Legăturile electrice operaționale: fără specificații individuale. 6.5.9. Indicator de comandă : opțional. Lampă indicatoare verde, fără intermitență; acest indicator nu este cerut dacă luminarea tabloului de bord poate fi pornită sau oprită doar simultan cu lampa de poziție. 6.5.10. Alte cerințe: nu există. 6.6. Lămpile de poziție din spate 6.6.1. Număr: una sau două. 6.6.2. Desen de dispunere: fără specificații individuale. 6.6.3. Poziționarea 6.6.3.1. Pe lățime: centrul de referință trebuie să fie localizat în interiorul planului longitudinal median al vehiculului dacă există o singură lampă de poziție sau, dacă sunt două lămpi de poziție, acestea trebuie să fie simetrice față de planul longitudinal median al vehiculului. 6.6.3.2. Pe înălțime: minimum 250 mm, maximum 1 500 mm de la sol. 6.6.3.3. Pe lungime: în spatele vehiculului. 6.6.4. Vizibilitatea geometrică Unghiul orizontal: 80° spre stânga și spre dreapta dacă este o singură lampă de poziție; 80° spre exterior și 45° spre interior dacă sunt două lămpi de poziție. Unghiul vertical: 15° deasupra și sub orizontală. Totuși, unghiul vertical sub orizontală poate fi redus la 5° dacă lampa este la mai puțin de 750 mm de sol. 6.6.5. Aliniere: spre înapoi. 6.6.6. Pot fi grupate cu orice altă lampă din spate. 6.6.7. Pot fi combinate cu lampa plăcuței de înmatriculare spate. 6.6.8. Pot fi reciproc încorporate cu lămpile de stop sau cu catadioptri netriunghiulari spate sau cu ambele sau cu lampa de ceață spate. 6.6.9. Legăturile electrice operaționale: fără specificații individuale. 6.6.10. Indicator de comandă : opțional. Funcția sa poate fi îndeplinită de dispozitivul furnizat, dacă este cazul, pentru lampa de poziție față. 6.6.11. Alte cerințe: nu există. 6.7. Lămpile de ceață față 6.7.1. Numărul: una sau două. 6.7.2. Desen de dispunere: fără specificații individuale. 6.7.3. Poziționarea 6.7.3.1. Pe lățime: — o lampă de ceață față poate fi montată deasupra sau sub sau pe laterala unei alte lămpi frontale; dacă aceste lămpi sunt una deasupra celeilalte, centrul de referință al lămpii frontale de ceață trebuie localizat în planul longitudinal median al vehiculului; dacă lămpile sunt una lângă cealaltă, centrele de referință trebuie să fie simetrice în raport cu planul longitudinal median al vehiculului; — o lampă de ceață față care este reciproc încorporată cu altă lampă față trebuie montată astfel încât centrul de referință să fie situat în planul longitudinal median al vehiculului; — două lămpi frontale de ceață, dintre care una sau ambele este/sunt reciproc încorporată(e) cu altă lampă față, trebuie montate astfel încât centrele de referință să fie simetrice în raport cu planul longitudinal median al vehiculului. 6.7.3.2. Pe înălțime: 250 mm minimum de la sol. Nici un punct al suprafeței luminoase nu poate fi mai sus de cel mai înalt punct al suprafeței luminoase a farului de fază scurtă. 6.7.3.3. Pe lungime: în fața vehiculului. Această cerință este considerată îndeplinită dacă lumina emisă nu deranjează conducătorul, nici direct, nici indirect prin intermediul oglinzilor retrovizoare și/sau al altor suprafețe reflectoare ale vehiculului. 6.7.4. Vizibilitatea geometrică Este determinată de unghiurile α și β menționate la punctul A 10 din anexa I: α = 5° în sus și în jos; β = 45° spre stânga și spre dreapta, dacă există doar o lampă care nu este dispusă central, caz în care unghiul intern trebuie să fie β = 10°. 6.7.5. Aliniere : către înainte. Se poate deplasa simultan cu unghiul de viraj. 6.7.6. Pot fi grupate împreună cu orice altă lampă față. 6.7.7. Nu pot fi combinate cu nici o altă lampă față. 6.7.8. Pot fi reciproc încorporate cu farul de fază lungă și lămpile de poziție față. 6.7.9. Legăturile electrice Trebuie să fie posibilă pornirea sau oprirea lămpii de ceață față independent de farurile de fază lungă sau scurtă. 6.7.10. Indicator de comandă: opțional. Lampă indicatoare verde, fără intermitență. 6.7.11. Alte cerințe: nu există. 6.8. Lămpi de ceață spate 6.8.1. Număr: una sau două. 6.8.2. Desen de dispunere: fără specificații individuale. 6.8.3. Poziționarea 6.8.3.1. Pe lățime: o lampă de ceață spate poate fi montată deasupra, sub sau lângă altă lampă spate; centrul său de referință trebuie să fie situat în planul longitudinal median al vehiculului, dacă lămpile sunt una deasupra celeilalte; dacă lămpile sunt alăturate, centrele de referință trebuie să fie simetrice în raport cu planul longitudinal median al vehiculului. O lampă de ceață spate reciproc încorporată cu altă lampă spate trebuie montată astfel încât centrul de referință să fie situat în planul longitudinal median al vehiculelor. 6.8.3.2. Pe înălțime: minimum 250 mm, maximum 900 mm de la sol. 6.8.3.3. Pe lungime: în spatele vehiculului. 6.8.3.4. Distanța dintre suprafața luminoasă a lămpii de ceață spate și aceea a lămpii de stop trebuie să fie de cel puțin 100 mm. 6.8.4. Vizibilitatea geometrică Este determinată de unghiurile α și β menționate la punctul A 10 din anexa I: α = 5° în sus și în jos; β = 25° spre stânga și spre dreapta. 6.8.5. Aliniere: spre înapoi. 6.8.6. Pot fi grupate cu orice altă lampă spate. 6.8.7. Nu pot fi combinate cu nici o altă lampă. 6.8.8. Pot fi reciproc încorporate cu o lampă de poziție spate. 6.8.9. Legăturile electrice Lampa nu poate fi aprinsă decât dacă una sau mai multe dintre lămpile următoare sunt aprinse: farul de fază lungă, farul de fază scurtă sau lampa de ceață față. Dacă există o lampă de ceață față, trebuie să fie posibilă oprirea lămpii de ceață spate independent de aceea față. 6.8.10. Indicator de comandă : obligatoriu. Lampă indicatoare galben-ambră, fără intermitență. 6.8.11. Alte cerințe: nu există. 6.9. Semnalul de avarie 6.9.1. Cerințe identice celor stabilite la secțiunile 6.3-6.3.8. 6.9.2. Legăturile electrice Semnalul trebuie acționat printr-un comutator separat care să permită alimentarea simultană cu curent a tuturor indicatoarelor de direcție. 6.9.3. Indicator de comandă : obligatoriu. Lumină roșie intermitentă sau, dacă nu există un indicator separat, funcționarea simultană a indicatoarelor specificate la punctul 6.3.10. 6.9.4. Alte cerințe O lumină intermitentă ce funcționează cu o frecvență de 90 ± 30 de perioade pe minut. Acționarea dispozitivului de semnalizare luminoasă trebuie urmată de aprinderea lămpii în maximum o secundă și stingerea inițială a lămpii în maximum o secundă și jumătate. Trebuie să fie posibilă acționarea semnalului de avarie chiar dacă dispozitivul pentru pornirea sau oprirea motorului este într-o poziție care face imposibilă funcționarea acestuia. 6.10. Lampa plăcuței de înmatriculare spate



6.10.1. Număr: una. Lampa poate consta din mai multe elemente optice destinate iluminării poziției plăcuței de înmatriculare. 6.10.2. Desen de dispunere Astfel încât lampa să ilumineze poziția rezervată plăcuței de înmatriculare. 6.10.3. Poziționarea 6.10.3.1. Pe lățime: 6.10.3.2. Pe înălțime: 6.10.3.3. Pe lungime: 6.10.4. Vizibilitatea geometrică 6.10.5. Poziționarea 6.10.6. Poate fi grupată cu una sau mai multe lămpi spate. 6.10.7. Poate fi combinată cu lampa de poziție spate. 6.10.8. Nu poate fi reciproc încorporată cu nici o altă lampă. 6.10.9. Legăturile electrice operaționale: fără specificații individuale. 6.10.10. Indicator de comandă: opțional. Funcționara acestuia trebuie asigurată de același indicator ca și acela prevăzut pentru lampa de poziție. 6.10.11. Alte cerințe: nu există. 6.11. Catadioptri laterali netriunghiulari 6.11.1. Numărul pe o parte: unul sau două, clasa IA ( 8 ). 6.11.2. Desen de dispunere: fără specificații individuale. 6.11.3. Poziționarea 6.11.3.1. Pe lățime: fără specificații individuale. 6.11.3.2. Pe înălțime: 300 mm minimum, 900 mm maximum de la sol. 6.11.3.3. Pe lungime: trebuie să fie astfel încât, în condiții normale, dispozitivul să nu poată fi mascat de conducător sau pasager, nici de îmbrăcămintea acestora. 6.11.4. Vizibilitatea geometrică Unghiurile orizontale: 30° spre față și spate. Unghiurile verticale: 15° deasupra și sub orizontală. Totuși, unghiul vertical de sub orizontală poate fi redus la 5° dacă reflectorul este la mai puțin de 750 mm de sol. 6.11.5. Aliniere: axa de referință a catadioptrilor trebuie să fie perpendiculară pe planul longitudinal median al vehiculului și îndreptată spre exterior. Catadioptrii frontali se pot roti sincronizat cu unghiul de virare. 6.11.6. Pot fi grupate cu alte dispozitive de semnalizare. 6.12. Catadioptrii spate netriunghiulari 6.12.1. Numărul: unu, clasa IA (8) . 6.12.2. Desen de dispunere: fără specificații individuale. 6.12.3. Poziționarea 6.12.3.1. Pe lățime: centrul de referință trebuie să fie localizat în interiorul planului longitudinal median al vehiculului. 6.12.3.2. Pe înălțime: minimum 250 mm, maximum 900 mm de la sol. 6.12.3.3. Pe lungime: în spatele vehiculului. 6.12.4. Vizibilitatea geometrică Unghiul orizontal: 30° la stânga și la dreapta. Unghiul vertical: 15° deasupra și sub orizontală. Totuși, unghiul vertical sub orizontală poate fi redus la 5° dacă reflectorul este la mai puțin de 750 mm de sol. 6.12.5. Aliniere: spre înapoi. 6.12.6. Pot fi grupați cu orice altă lampă. 6.12.7. Alte cerințe: suprafața luminoasă a catadioptrului poate să aibă părți comune cu orice altă lampă roșie montată în spate.